સોમવારે પાટીદાર અનામત આંદોલનના કન્વીનર હાર્દિક પટેલ અને મુખ્યમંત્રી આનંદીબેન પટેલ વચ્ચે ગાંધીનગર સર્કિટ હાઉસમાં બેઠક થઇ. હાર્દિક પટેલની માંગોના જવાબ આપવા માટે રાજ્ય સરકારે પટેલો પાસે 10 દિવસનો સમય માંગ્યો. જે બાદ પત્રકારો સાથે વાતચીત કરતા હાર્દિકે જણાવ્યું કે અમે સરકારને 10 દિવસનો સમય આપશું. પણ તે દરમિયાન અમારું આંદોલન ચાલુ રહેશે. 19મીએ અમે ઊંધી દાંડી યાત્રા જેને અમે એકતા યાત્રા નામ આપ્યું છે તે યોજશું. સરકારે આ યાત્રા માટે મંજૂરી નથી આપી તેમ છતાં અમે આ યાત્રા કરીશું.